ai4bharat/Pralekha huggingface dataset:
పౌర విమానయాన మంత్రిత్వ శాఖ
అగ్నిమాపక కార్యకలాపాల స్వల్పకాలిక కోర్సు ప్రవేశ ప్రక్రియను ప్రారంభించిన రాజీవ్ గాంధీ నేషనల్ ఏవియేషన్ యూనివర్సిటీ
ఆరునెలల కాలవ్యవధి గల ఈ కోర్సు17 ఆగస్టు ,2020 న ప్రారంభం కానుంది.
ఉత్తరప్రదేశ్ లోని అమేథిలో గల భారతదేశంలోని ఏకైక ఏవియేషన్ యూనివర్సిటీ, రాజీవ్ గాంధీ నేషనల్ ఏవియేషన్ యూనివర్సిటీ . ఈ యూనివర్సిటీ వృత్తివిద్యా కోర్సు అయిన ప్రాధమిక అగ్నిమాపక కోర్సుకు అడ్మిషన్ల ప్రక్రియను ప్రారంభిస్తున్నట్టు ప్రకటించింది. ఆసక్తిగల విద్యార్థులు తమ వివరాలను gmraa.contact@gmrgroup.in మెయిల్ కు పంపి నమోదు చేసుకోవాలి.
రాజీవ్ గాంధీ నేషనల్ ఏవియేషన్ యూనివర్సిటీ , యాక్టింగ్ వైస్ఛాన్సలర్ శ్రీ అంబెర్ దూబే మాట్లాడుతూ, “ విమానయాన రంగంలో అగ్నిమాపక చర్యలు ఎంతో కీలకమైనవి. దేశవ్యాప్తంగా విమానాశ్రయాల విస్తరణతో , ఈ రంగంలో శిక్షణపొందిన ప్రొఫెషనల్స్ కు డిమాండ్ పెరుగుతోంది. మా కోర్సు ద్వారా మేము ఈ రంగంలో భవిష్యత్ డిమాండ్ను తట్టుకునేవిధంగా నైపుణ్యంగల ప్రొఫెషనల్స్ను తయారు చేస్తున్నాం” అని ఆయన అన్నారు.
బేసిక్ ఫైర్ ఫైటర్స్ ఆరు నెలల కాలపరిమితి గల సర్టిఫికెట్ కోర్సు. అగ్నిమాపక రంగంలో తమ కెరీర్ ప్రారంభించాలనుకునే వారికి ఇది ఉపయోగపడుతుంది. ఈ కోర్సును జి.ఎం.ఆర్ ఏవియేషన్ అకాడమీతొ కలిసి నిర్వహిస్తున్నారు.
పూర్తి ఎయిర్ కండిషన్డ్ తరగతి గదులు, లైబ్రరీ, హాస్టళ్ళు కలిగిన ప్రపంచస్థాయి ప్రమాణాలు గల శిక్షణ కేంద్రంలో వీరికి శిక్షణ ఇస్తారు. విద్యార్థులకు నిజజీవిత ఘటనల అనుభవాన్నితెలియజెప్పేదుకు ప్రత్యక్ష అగ్నిమాపక శిక్షణను నిపుణులు యాక్టివ్ రన్వైపై ఇస్తారు. పైలట్ కాడెట్లు,విమానాశ్రయ నిర్వహణకు సంబంధించిన నిపుణులు కూడా వాస్తవ పని పరిస్థితులకు అనుగుణంగా అగ్నిమాపక అంశాల గురించి వారికి తెలియజేయనున్నారు. ప్రముఖ ఎయిర్పోర్టు ఆపరేటర్లతో కలిసి క్యాంపస్ ప్లేస్మెంట్ అవకాశాలను కూడా యూనివర్సిటీ ఆఫర్చేస్తోంది.
అర్హత: శారీరకంగా, మానసికంగా దృడంగా ఉన్న 18 సంవత్సరాలు నిండిన పురుషుడు లేదా మహిళా అభ్యర్ధులు ,10+2 పరీక్ష పాసైనవారు ఈ ప్రవేశ ప్రక్రియకు దరఖాస్తు చేసుకోవచ్యు. మహిళా అభ్యర్థుల ఎత్తు 157 సెంటీమీటర్లు అంతకన్నా ఎక్కువ ఉండాలి. పురుష అభ్యర్థులు 165 సెంటీమీటర్లు అంతకన్నా ఎక్కువ ఎత్తు ఉండాలి. అభ్యర్థులు ఎల్.ఎం.వి, హెచ్.ఎంవి డ్రైవింగ్ లైసెన్సు కలిగి ఉండి, ఇంగ్లీషు బాగా అర్థం చేసుకొనగలవారై ఉండాలి.
ప్రస్తుత కోర్సు 2020 ఆగస్టు 17 నుంచి 14 ఫిబ్రవరి 2021 వరకు ఉంటుంది.
రాజీవ్ గాంధీ నేషనల్ ఏవియేషన్ యూనివర్సిటీ గురించి:
రాజీవ్ గాంధీ నేషనల్ ఏవియేషన్ యూనివర్సిటీ  భారతదేశంలోని మొట్టమొదటి , ఏకైక ఏవియేషన్ యూనివర్సిటీ. దీనిని రాజీవ్ గాంధీ నేషనల్ ఏవియేషన్ యూనివర్సిటీ చట్టం 2013 కింద ఉత్తరప్రదేశ్ లోని అమేథిలో ఏర్పాటు చేశారు. విమానయాన రంగంలోని వివిధ ఉపవిభాగాలతో సహా అన్ని రంగాల కార్యకలాపాలు, యాజమాన్యానికి సంబంధించి పరిశ్రమ అవసరాలకు అనుగుణంగా ఉన్నత ప్రమాణాలను సాధించేందుకు విమానయాన శాస్త్రాలు,బోధన, శిక్షణ,పరిశోధనను ప్రోత్సహించడం అందుకు వీలుకల్పించడం రాజీవ్ గాంధీ నేషనల్ ఏవియేషన్ యూనివర్సిటీ ఏర్పాటు లక్ష్యం. భారతీయ ఏవియేషన్ పరిశ్రమ లో నైపుణ్యాల కొరతకు సంబంధించిన అంతరాన్ని పూడ్చేందుకు ప్రస్తుతం ఈ విశ్వవిద్యాలయం మూడు కోర్సులను నిర్వహిస్తున్నది. ఇవి అండర్ గ్రాడ్యుయేట్ ప్రోగ్రాం, పోస్ట్ గ్రాడ్యుయేట్ ప్రోగ్రాం, మూడోది సర్టిఫికేట్ కోర్సుఇన్ బేసిక్ ఫైర్ ఫైటింగ్. ఈ విశ్వవిద్యాలయం పలు ఇడిపిలు, ఎండిపిలను ఇప్పటికే ఈ రంగంలో ఉన్న మధ్యస్థాయి, సీనియర్ స్థాయి ఏవియేషన్ ప్రొఫెషనళ్ళ కోసం నిర్వహిస్తుంది. ఈ విశ్వవిద్యాలయానికి సంబంధించిన మరిన్ని వివరాలను www.rgnau.ac.in వెబ్ సైట్ ద్వారా తెలుసుకోవచ్చు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2021–-22లో రాష్ట్రాల నుండి 326 లక్షల మెట్రిక్ టన్నుల వరిని సేకరించారు
కనీస మద్దతు ధర మేరకు 25.94 లక్షల మంది రైతులు లబ్ధి పొందారు. దాని విలువ రూ. 63,897.73 కోట్లు
రైతుల నుండి ఖరీఫ్ మార్కెటింగ్ సీజన్  2021–-22లో వరి సేకరణ గత సంవత్సరాల్లో మాదిరిగానే కనీస మద్దతు ధర మేరకు సజావుగా సాగుతోంది
08.12.2021 నాటికి చండీగఢ్, గుజరాత్, హరియాణ, హిమాచల్ ప్రదేశ్, జమ్మూ మరియు కశ్మీర్, పంజాబ్, ఉత్తరప్రదేశ్, ఉత్తరాఖండ్, తెలంగాణ, రాజస్థాన్, కేరళ, తమిళనాడు, బీహార్, ఒడిశా, మహారాష్ట్ర, ఛత్తీస్గఢ్, ఆంధ్రప్రదేశ్ మరియు మధ్యప్రదేశ్ నుంచి ఖరీఫ్ మార్కెట్ సీజన్ 2021-–22లో 326.00 లక్షల మెట్రిక్ టన్నుల వరి ధాన్యాన్ని సేకరించారు.
కనీస మద్దతు ధర మేరకు ఇప్పటి వరకు 25.94 లక్షల మంది రైతులు లబ్ధి పొందారు. దాని విలువ రూ. 63,897.73 కోట్లు.
ప్రధాన మంత్రి కార్యాలయం
‘దక్షిణార్ధ దేశాల గళం’ సదస్సులో అధినేతల గోష్ఠి ముగింపు సందర్భంగా ప్రధానమంత్రి శ్రీ నరేంద్ర మోదీ తుది పలుకులు
మీ స్ఫూర్తిదాయక వ్యాఖ్యలకు ధన్యవాదాలు! నిజంగా ఈ అభిప్రాయాలు-ఆలోచనల ఆదానప్రదానం ఎంతో ప్రయోజనకరం. ఇది దక్షిణార్ధ దేశాల ఉమ్మడి ఆకాంక్షలను ప్రతిబింబించింది.
ప్రపంచం ఎదుర్కొంటున్న అనేక ముఖ్యమైన సమస్యలపై వర్ధమాన దేశాల దృక్కోణం ఒకే విధంగా ఉందని స్పష్టమైంది.
ఇది ఇవాళ రాత్రి చర్చల్లో మాత్రమేగాక రెండు రోజులుగా జరుగుతున్న ఈ ‘దక్షిణార్ధ దేశాల గళం’ సదస్సులో సుస్పష్టమైంది.
దక్షిణార్ధంలోని అన్ని దేశాలన్నిటికీ కీలకమైన ఈ ఆలోచనలలో కొన్నింటిని సంగ్రహంగా వివరించడానికి ప్రయత్నిస్తాను.
మనమంతా దక్షిణ-దక్షిణ సహకారం ప్రాముఖ్యంతోపాటు ప్రపంచ కార్యకలాపాల క్రమాన్ని సమష్టిగా రూపొందించడంపై ఏకాభిప్రాయంతో ఉన్నాం.
ఆరోగ్య రంగంలో సంప్రదాయ వైద్య విధానాన్ని ప్రోత్సహించడంతోపాటు ఆరోగ్య సంరక్షణలో ప్రాంతీయ కూడళ్ల ఏర్పాటు, ఆరోగ్య రంగ నిపుణుల రాకపోకలకు మనం సమాన ప్రాధాన్యం ఇస్తున్నాం. అదేవిధంగా డిజిటల్ ఆరోగ్య పరిష్కారాల సత్వర అమలులోనూ చురుగ్గా ఉన్నాం.
విద్యారంగానికి సంబంధించి మనమంతా వృత్తివిద్యా శిక్షణ, దూరవిద్యను... ముఖ్యంగా మారుమూల ప్రాంతాలకు అందించడంలో సాంకేతిక పరిజ్ఞాన వినియోగానికి సంబంధించి మన ఉత్తమ పద్ధతులను పరస్పరం పంచుకోవడం ద్వారా ఉమ్మడిగా ప్రయోజనాలు పొందగలం.
బ్యాంకింగ్, ఆర్థిక రంగాలలో డిజిటల్ ప్రభుత్వ సరంజామా వినియోగం విస్తరణ ద్వారా వర్ధమాన దేశాల్లో భారీగా, ఇనుమడించిన వేగంతో ఆర్థిక సార్వజనీనత పురోమిస్తుంది. భారతదేశ అనుభవాలే ఇందుకు తిరుగులేని నిదర్శనాలు.
అనుసంధాన మౌలిక సదుపాయాల్లో పెట్టుబడుల ప్రాముఖ్యానన్ని మనమంతా అంగీకరిస్తాం. అయితే, ప్రపంచ సరఫరా శ్రేణినని కూడా మనం వైవిధ్యీకరించాలి. అదే సమయంలో వర్ధమాన దేశాలను ఈ విలువ శ్రేణితో సంధానించే మార్గాన్వేషణ చేయాలి.
వాతావరణ కార్యాచరణ నిధులు, సాంకేతికత బదిలీపై అగ్రదేశాలు తమ హామీలను నెరవేర్చలేదని వర్ధమాన దేశాలన్నీ ఏకాభిప్రాయం వ్యక్తం చేస్తున్నాయి.
ఉత్పత్తిలో ఉద్గారాల నియంత్రణతోపాటు ‘వాడి-పారేసే’ పద్ధతి నుంచి మరింత పర్యావరణ హిత సుస్థిర జీవనశైలి వైపు మళ్లడం చాలా ముఖ్యమని మనం ఏకాభిప్రాయంతో ఉన్నాం.
భారతదేశం చేపట్టిన ‘పర్యావరణం కోసం జీవనశైలి’  ఉద్యమానికి వివేచనతో వినియోగం, వృత్తాకార ఆర్థిక వ్యవస్థపై దృష్టి సారించడమే కీలకాంశాలు.
గౌరవనీయులారా!
దక్షిణార్ధ దేశాల విస్తృత చర్చల్లో వెల్లడైన ఈ ఆలోచనలు జి-20 కార్యక్రమ రూపకల్పన సహా మీ దేశాలన్నిటితో ఉమ్మడి అభివృద్ధి భాగస్వామ్యంలో భారతదేశానికి స్ఫూర్తినిస్తాయి.
దక్షిణార్ధ దేశాల సదస్సులో నేటి ముగింపు గోష్ఠికి మీరంతా హాజరు కావడంపై మీకందరికీ మరోసారి ధన్యవాదాలు తెలియజేస్తున్నాను.
కృతజ్ఞతలు... ధన్యవాదాలు!
ప్రధాన మంత్రి కార్యాలయం
ఆసియా క్రీడోత్సవాల్లో రజత పతకం సాధించిన భారత మహిళల 4x400 రిలే టీమ్ కు ప్రధానమంత్రి
ఆసియా క్రీడోత్సవాల్లో భారత మహిళల 4x400 రిలే టీమ్ రజత పతకం సాధించడం గర్వకారణం అని ప్రధానమంత్రి శ్రీ నరేంద్ర మోదీ అన్నారు. ఈ అద్భుత ప్రదర్శనకు విద్య రామ్ రాజ్, ఐశ్వర్య కైలాస్ మిశ్రా, ప్రాచి, సుభా వేంకటేశన్ లకు శ్రీ మోదీ అభినందనలు తెలియచేశారు.
ఈ మేరకు ప్రధానమంత్రి ఎక్స్ లో ఒక పోస్ట్ చేస్తూ
‘‘ఆసియా క్రీడోత్సవాల్లో భారత మహిళల 4x400 రిలే టీమ్ రజత పతకం గెలిచినందుకు గర్వపడుతున్నాను.
అద్భుత ప్రదర్శన చూపిన విద్య రామ్ రాజ్, ఐశ్వర్య కైలాస్ మిశ్రా, ప్రాచి, శుభా వేంకటేశ్ లకు అభినందనలు. వారి దృఢ సంకల్పం, అంకిత భావం, టీమ్ వర్క్ జాతి యావత్తుకు ఎంతో ఆనందం కలిగించింది’’ అని పేర్కొన్నారు.
(
ప్రధాన మంత్రి కార్యాలయం
జర్మనీలో ప్రవాస భారతీయులతో ముచ్చటించిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ బెర్లిన్లోని ‘థియేటర్ అమ్ పోట్స్ డామర్ ప్లాట్జ్’లో ప్రవాస భారతీయులతో ముచ్చటించడంతోపాటు వారినుద్దేశించి ప్రసంగించారు. పలువురు విద్యార్థులు, పరిశోధకులు, వృత్తి నిపుణులు సహా జర్మనీలో నివసిస్తున్న శక్తిమంతమైన భారతీయ సమాజ సభ్యులు 1600 మంది ఇందులో పాల్గొన్నారు. జర్మనీ ఆర్థిక వ్యవస్థతోపాటు సమాజ ప్రగతికి వారందిస్తున్న సహకారాన్ని ప్రధాని ఈ సందర్భంగా ప్రశంసించారు. ఈ నేపథ్యంలో భారతీయ ఉత్పత్తులకు అంతర్జాతీయంగా ప్రోత్సహించడంలో భాగంగా ’స్థానికతకు స్వగళం’ కార్యక్రమానికి తమవంతు సహకరించాల్సిందిగా వారికి పిలుపునిచ్చారు.
(
గనుల మంత్రిత్వ శాఖ
గాంధీనగర్లో గనుల మంత్రిత్వ శాఖ ద్వారా జీ 20 ఎనర్జీ ట్రాన్సిషన్ వర్కింగ్ గ్రూప్  సమావేశం మరియూ సదస్సు
గనుల శాఖ కార్యదర్శి వివేక్ భరద్వాజ్ "ఇంధన భద్రత మరియూ వైవిధ్య సరఫరా వ్యవస్థలు" సెషన్కు అధ్యక్షత వహించారు
భారత్లో భారత అధ్యక్షతన ఈ ఏడాది జి20 సమావేశాలుజరుగుతున్నాయి. కొనసాగుతున్న జీ 20 క్రింద శక్తి పరివర్తన వర్కింగ్ గ్రూప్ చర్చలలో పాల్గొనే మంత్రిత్వ శాఖలలో గనుల మంత్రిత్వ శాఖ ఒకటి. ఈ టీ డబ్ల్యూ జీ యొక్క మొదటి సమావేశం ఫిబ్రవరి, 2023లో కర్ణాటకలోని బెంగళూరులో జరిగింది. రెండవ ఈ టీ డబ్ల్యూ జీ సమావేశం గుజరాత్లోని గాంధీనగర్లో 2 ఏప్రిల్ 2023 నుండి 4వ తేదీ వరకు నిర్వహించబడుతుంది.
రాబోయే 2వ ఈ టీ డబ్ల్యూ జీ సమావేశంలో, గనుల కార్యదర్శి శ్రీ వివేక్ భరద్వాజ్ రేపు  చైర్పర్సన్, సీ ఈ ఏ తో కలిసి “ఇంధన భద్రత మరియు వైవిధ్యమైన సరఫరా వ్యవస్థ” సమస్యపై జరిగే సెషన్కు అధ్యక్షత వహిస్తారు. ఈ సెషన్లో గనుల మంత్రిత్వ శాఖ జాయింట్ సెక్రటరీ ఈ అంశంపై ప్రజెంటేషన్ కూడా చేస్తారు. 1వ ఈటీడబ్ల్యూజీ సందర్భంగా జరిగిన చర్చలలో సభ్యులు ఈ సమస్యపై వ్యక్తం చేసిన అభిప్రాయాల పై చర్చించేందుకు ఈ సమావేశం ఏర్పాటు చేయబడింది. 2వ ఈటీడబ్ల్యూజీ సందర్భంగా జరిగే చర్చలు ఈ అంశంపై భారత అధ్యక్షత జరిగే జీ 20 లో ఈ సమస్యల పరిష్కారం కోసం సంబంధిత తీర్మానాలకు విస్తృత ఫ్రేమ్వర్క్ను అందిస్తాయి.
ఈ 2వ ఈటీడబ్ల్యూజీ సందర్భంగా, మైన్స్ మంత్రిత్వ శాఖ కార్యదర్శి "అంతర్జాతీయ సహకారం ద్వారా క్లిష్టమైన ఖనిజాల సరఫరా వ్యవస్థ లో లోపాలను పరిష్కరించడం" అనే అంశంపై అధ్యయన నివేదికను కూడా విడుదల చేస్తారు. ఈ సమస్యపై మొత్తం ప్రపంచవ్యాప్తంగా ఒక సమగ్ర అవగాహన జీ కలిగి ఉండాలనే ఉద్దేశ్యంతో గనుల మంత్రిత్వ శాఖ ద్వారా ఈ అధ్యయనం ప్రారంభించబడింది.
మరింత చర్చకు మరియు సమస్యపై బహుళ పక్షాల నుండి సూచనలను పొందేందుకు ఒక సైడ్ ఈవెంట్ ఉంటుంది. సైడ్ ఈవెంట్ 03.04.2023న 14:00 నుండి 16:30 గంటలకు షెడ్యూల్ చేయబడింది. . ఈ సైడ్ ఈవెంట్ను గనుల మంత్రిత్వ శాఖ నూతన మరియు పునరుత్పాదక ఇంధన మంత్రిత్వ శాఖతో కలిసి ఏ డీ బీ మరియు సీ ఈ ఈ డబ్ల్యూ నాలెడ్జ్ పార్టనర్స్ గా వారి సహాయంతో నిర్వహిస్తోంది. సైడ్ ఈవెంట్ యొక్క అంశం ఏమిటంటే, “శక్తి పరివర్తనను ముందుకు తీసుకెళ్లడానికి పునరుత్పాదక మరియు క్లిష్టమైన ఖనిజాల సరఫరా వ్యవస్థల వికేంద్రీకరణ ను బహులీకరణను పెంచడం”.
ఈ సైడ్ ఈవెంట్లో రెండు ప్యానెల్ చర్చలు కూడా జరుగుతాయి. మొదటి ప్యానెల్ “పునరుత్పాదక ఇంధన సరఫరా వ్యవస్థల భద్రత లభ్యత” అనే అంశంపై చర్చిస్తుంది మరియు రెండవ ప్యానెల్ “ఉత్పత్తిని పెంచడం మరియు సర్క్యులారిటీ ద్వారా ఖనిజాల విలువ వ్యవస్థను బలోపేతం చేయడం” అనే అంశంపై చర్చిస్తుంది.
ప్రధాన మంత్రి కార్యాలయం
జి20 సభ్యత్వ దేశాల నేతల శిఖర సమ్మేళనం కోసం ప్రధాన మంత్రి బాలి నిసందర్శించడానికి బయలుదేరే కంటే ముందు గా జారీ చేసిన ప్రకటన
ఇండోనేశియా అధ్యక్షత న జరుగనున్న పదిహేడో జి20 సభ్యత్వ దేశాల నేత ల శిఖర సమ్మేళనం లో పాలుపంచుకోవడం కోసం 2022 నవంబర్ 14-16 తేదీ ల మధ్య కాలం లో ఇండోనేశియా లోని బాలి ని నేను సందర్శించనున్నాను.
బాలి శిఖర సమ్మేళనం జరిగే క్రమం లో, ప్రపంచాని కి ఆందోళనకరం గా మారినటువంటి ప్రపంచ వృద్ధి ని పునరుద్ధరింప చేయడం, ఆహార భద్రత, శక్తి భద్రత, పర్యావరణం, ఆరోగ్యం మరియు డిజిటల్ ట్రాన్స్ ఫర్ మేశన్ ల వంటి కీలక అంశాల పై నేను జి20 సభ్యత్వ దేశాల కు చెందిన ఇతర నేతల తో విస్తృత స్థాయి చర్చల లో పాలుపంచుకొనున్నాను. జి20 శిఖర సమ్మేళనం జరిగే కాలం లో, నేను ఆ సమావేశాల లో పాల్గొనే ఇతర దేశాల నేతల తో భేటీ కావడం తో పాటు గా భారతదేశం యొక్క ద్వైపాక్షిక సంబంధాల లో పురోగతి అంశం పై వారి తో నేను సమీక్ష ను చేపడుతాను. 2022 నవంబర్ 15వ తేదీ న బాలి లో ఏర్పాటయ్యే ఒక స్వాగత కార్యక్రమం లో పాల్గొని భారతీయ సముదాయాన్ని ఉద్దేశించి ప్రసంగించాలని నేను ఆశ పడుతున్నాను.
మన దేశాని కి మరియు మన పౌరుల కు ఒక ముఖ్యమైనటువంటి సందర్భమా అన్నట్లు గా, జి20 అధ్యక్ష బాధ్యతల ను ఇండోనేశియా అధ్యక్షుడు శ్రీ జోకో విడోడో బాలి శిఖర సమ్మేళనం యొక్క ముగింపు కార్యక్రమం లో భారతదేశాని కి అప్పగించనున్నారు. భారతదేశం జి20 అధ్యక్ష బాధ్యతల ను 2022 డిసెంబర్ 1వ తేదీ నాటి నుండి ఆధికారికం గా స్వీకరించనుంది. వచ్చే సంవత్సరం లో జరుగనున్న మన జి20 శిఖర సమ్మేళనాని కి నేను జి20 సభ్యత్వ దేశాల ను మరియు ఇతర ఆహ్వానితుల ను స్వయం గా ఆహ్వానించనున్నాను కూడా.
జి20 శిఖర సమ్మేళనం సందర్భం లో నేను జరపనున్న భేటీల లో భాగం గా, భారతదేశం యొక్క కార్యసాధనల ను మరియు ప్రపంచం ఎదుర్కొంటున్న సవాళ్ళ ను సామూహికం గా పరిష్కరించడం కోసం మన అచంచల వచనబద్ధత ను ప్రముఖం గా ప్రకటించనున్నాను. జి20 కి భారతదేశం అధ్యక్షత అనేది ‘‘వసుధైవ కుటుంబకమ్’’ లేదా ‘‘ఒక ధరిత్రి-ఒక కుటుంబం-ఒక భవిష్యత్తు’’ అనే ఇతివృత్తం ఆధారం గా ఉండబోతోంది. ఈ ఇతివృత్తం న్యాయబద్ధమైన వృద్ధి మరియు అందరి కి ఉమ్మడి భవిష్యత్తు అనేటటువంటి సందేశాని కి ప్రతీక గా ఉంటుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
బంగ్లాదేశ్ సివిల్ సర్వెంట్లకు ముస్సోరీలోని ఎన్సిజిజిలో ప్రారంభమైన కెపాసిటీ బిల్డింగ్
బంగ్లాదేశ్లోని 1,800 మంది సివిల్ సర్వెంట్లకు 2025 నాటికి ఎంఈఏ భాగస్వామ్యంతో శిక్షణ ఇవ్వబడుతుంది
బంగ్లాదేశ్ సివిల్ సర్వెంట్లకు ఫీల్డ్ అడ్మినిస్ట్రేషన్లో రెండు వారాల 53వ కెపాసిటీ బిల్డింగ్ ప్రోగ్రామ్ ముస్సోరీలోని నేషనల్ సెంటర్ ఫర్ గుడ్ గవర్నెన్స్ లో ఈరోజు ప్రారంభమయింది. 2019కి ముందు బంగ్లాదేశ్లోని పదిహేను వందల మంది సివిల్ సర్వెంట్లు ఎన్సిజిజిలో శిక్షణ పొందారు.మొదటి దశ విజయవంతంగా పూర్తయిన తర్వాత బంగ్లాదేశ్లోని మరో 1,800 మంది సివిల్ సర్వెంట్ల సామర్థ్య నిర్మాణాన్ని చేపట్టారు. ఇది 2025 నాటికి పూర్తి చేయడానికి ప్రణాళిక చేయబడింది.
అసిస్టెంట్ కమిషనర్లు, జిల్లా ఉప నిర్భాయ్ అధికారులు/ఎస్డిఎంలు మరియు అదనపు డిప్యూటీ కమీషనర్లు వంటి బంగ్లాదేశ్ సివిల్ సర్వీస్కు చెందిన 1,727 ఫీల్డ్ లెవల్ ఆఫీసర్లకు శిక్షణ ఇచ్చిన ఏకైక సంస్థ ఇది. బంగ్లాదేశ్లోని అప్పటి యాక్టివ్ డిప్యూటీ కమిషనర్లందరికీ కూడా ఇది శిక్షణ ఇచ్చింది. కెపాసిటీ బిల్డింగ్ ప్రోగ్రామ్లు ప్రారంభించి ఒక దశాబ్దం అయ్యింది. అందువల్ల చాలా మంది ట్రైనీ అధికారులు బంగ్లాదేశ్ ప్రభుత్వంలో అదనపు సెక్రటరీ మరియు సెక్రటరీ స్థాయికి చేరుకున్నారు. ఫలితంగా రెండు దేశాల మధ్య పాలనలో సమన్వయం ఏర్పడింది.
నేషనల్ సెంటర్ ఫర్ గుడ్ గవర్నెన్స్ను 2014లో భారత ప్రభుత్వం దేశంలో ఒక అత్యున్నత సంస్థగా ఏర్పాటు చేసింది. ఇది మంచి పాలన, విధాన సంస్కరణలు, శిక్షణ మరియు సామర్థ్యాన్ని పెంపొందించడం మరియు థింక్ ట్యాంక్గా పని చేయడంపై దృష్టి పెడుతుంది. ఎంఈఏ భాగస్వామ్యంతో ఇది అనేక ఇతర దేశాల సివిల్ సర్వెంట్ల సామర్థ్య నిర్మాణాన్ని చేపట్టింది. బంగ్లాదేశ్, కెన్యా, టాంజానియా, ట్యునీషియా, సీషెల్స్, గాంబియా, మాల్దీవులు, శ్రీలంక, ఆఫ్ఘనిస్తాన్, లావోస్, వియత్నాం, భూటాన్, మయన్మార్ మరియు కంబోడియా వంటి 15 దేశాల సివిల్ సర్వెంట్లకు ఈ సంస్థ శిక్షణను ఇచ్చింది. ఈ శిక్షణలో పాల్గొన్న అధికారులు అది ఉపయోగకరంగా ఉన్నట్లు గుర్తించారు.
అభివృద్ధి చెందుతున్న దేశాల సివిల్ సర్వెంట్లకు కెపాసిటీ బిల్డింగ్ ప్రోగ్రామ్ అత్యాధునిక పరిజ్ఞానం, నైపుణ్యాలు మరియు సాధనాలతో సన్నద్ధం చేయడం లక్ష్యంగా పెట్టుకుంది. ఇది సుపరిపాలన మరియు అంతిమంగా సుస్థిరమైన అభివృద్ధిని సాధిస్తుందని అంచనా వేయబడింది, తద్వారా చక్రాన్ని తిరిగి ఆవిష్కరించాల్సిన అవసరం లేదు. దేశంలో ఇ-గవర్నెన్స్, డిజిటల్ ఇండియా, పబ్లిక్ సర్వీసెస్ సార్వత్రికీకరణ, సుస్థిర అభివృద్ధి లక్ష్యాల విధానం, సర్వీస్ డెలివరీలో ఆధార్ వినియోగం, ప్రజా ఫిర్యాదుల పరిష్కార యంత్రాంగం మరియు విపత్తు నిర్వహణ వంటి కార్యక్రమాలను కేంద్రం పంచుకుంటుంది.
కార్యక్రమంలో పాల్గొనేవారిని ఢిల్లీ మెట్రో, స్మార్ట్ సిటీ, మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా, సెంట్రల్ ఇన్ఫర్మేషన్ కమిషన్, ఎలక్షన్ కమిషన్ ఆఫ్ ఇండియా మొదలైన సంస్థలను పరిశీలించేందుకు కూడా తీసుకువెళతారు.
<><><><><>
(Visitor Counter : 111
నూతన మరియు పునరుత్పాదక శక్తి మంత్రిత్వ శాఖ
యుఎస్ - ఇండియా వ్యూహాత్మక స్వచ్చ విద్యుత్ భాగస్వామ్యం కింద పునరుత్పాదక విద్యుత్ సాంకేతిక యాక్షన్ ప్లాట్ఫాం
యు.ఎస్. డిపార్ట్మెంట్ ఆఫ్ ఎనర్జీ  మరియు మినిస్ట్రీ ఆఫ్ న్యూ అండ్ రెన్యూవబుల్ ఎనర్జీ , భారత ప్రభుత్వం మధ్య వ్యూహాత్మక స్వచ్చ విద్యుత్ భాగస్వామ్యం లో భాగంగా కొత్త యుఎస్ - ఇండియా వ్యూహాత్మక స్వచ్చ విద్యుత్ సాంకేతిక యాక్షన్ ప్లాట్ఫారమ్ ని ప్రారంభించడానికి ఆగస్టు 29, 2023న సమావేశం జరిగింది. యునైటెడ్ స్టేట్స్ ఆఫ్ అమెరికా ప్రెసిడెంట్ గౌరవ జోసెఫ్ ఆర్. బిడెన్ మరియు ప్రధాన మంత్రి శ్రీ నరేంద్ర మోదీ ప్రధాని మోదీ మధ్య జూన్ 22, 2023న వాషింగ్టన్ డి.సి.లో జరిగిన సమావేశంలో ఇద్దరు నాయకులు ఆర్ ఈ టీ ఏ పీ ను, కొత్త విషయాలలో సహకార విస్తరణను ప్రకటించారు. స్వచ్ఛమైన విద్యుత్ శక్తి పరివర్తనను వేగవంతం చేయడానికి అభివృద్ధి చెందుతున్న సాంకేతికతల వినియోగం తో ఆలోచనలను వేగంగా కార్యాచరణ ద్వారా నిజరూపం ఇవ్వటం నాయకుల శ్రద్ధా దృష్టిని సూచిస్తుంది.
డి ఓ ఈ డిప్యూటీ సెక్రటరీ డేవిడ్ టర్క్ మరియు ఎం ఎన్ ఆర్ ఈ సెక్రటరీ భూపిందర్ సింగ్ భల్లా నేతృత్వంలో, ఆర్ ఈ టీ ఏ పీ ద్వైపాక్షిక సహకారాన్ని మరింత ముందుకు తీసుకువెళ్లడానికి కాలపరిమితితో సాంకేతికత ఫలిత-ఆధారిత దృష్టి తో స్థాపించబడింది. ఇది విస్తరణ మరియూ ప్రగతి వైపు దృష్టి ఉంచుకుని కొత్త మరియు అభివృద్ధి చెందుతున్న పునరుత్పాదక సాంకేతికతలను అభివృద్ధి చేయడానికి ఉద్దేశించబడింది. హరిత/ స్వచ్చ హైడ్రోజన్, పవన శక్తి, దీర్ఘకాల శక్తి నిల్వపై మరియు భవిష్యత్తులో పరస్పరం నిర్ణయించబడిన భూఉష్ణ శక్తి, సముద్ర/అలల శక్తి మరియు ఇతర అభివృద్ధి చెందుతున్న సాంకేతికతలను అన్వేషించడం ఆర్ ఈ టీ ఏ పీ ముఖ్య ఉద్దేశ్యం.
డి ఓ ఈ మరియు ఎం ఎన్ ఆర్ ఈ ఆర్ ఈ టీ ఏ పీ సహకారానికి సంబంధించి ప్రారంభ కార్యప్రణాలిక పని ఐదు అంశాల ద్వారా మార్గనిర్దేశం చేయబడుతుంది:
పరిశోదన మరియు అభివృద్ది
నూతన ఆవిష్కరణలు టెక్నాలజీల నమూనా మరియూ పరీక్ష
అధునాతన శిక్షణ నైపుణ్య అభివృద్ధి
ఆర్ ఈ టీ ని అభివృద్ధి చేయడం మరియు సాంకేతికతలను ప్రారంభించడం కోసం విధానం మరియు ప్రణాళిక
పెట్టుబడి, పారిశ్రామిక స్థాపక సంరక్షణ మరియు ప్రచార కార్యక్రమాలు
ఈ సమావేశంలో, ప్రతి దేశంలో హైడ్రోజన్, శక్తి నిల్వ, పవన , భూఉష్ణ శక్తి మరియు సముద్ర పునరుత్పాదక ఇంధన సాంకేతికతలు మరియు స్వచ్ఛమైన ఇంధన విస్తరణ కార్యక్రమాలతో సహా అభివృద్ధి చెందుతున్న సాంకేతిక అభివృద్ధి గురించి ప్రతినిధి బృందాలు సమాచారాన్ని పంచుకున్నాయి.
ఆర్ ఈ టీ ఏ పీ స్టీరింగ్ కమిటీ, జాయింట్ వర్కింగ్ గ్రూప్లు మరియు సబ్జెక్ట్ నిపుణుల మధ్య సహకారంతో సహా ఆర్ ఈ టీ ఏ పీ సహకారాన్ని మెరుగుపరచాలని డి ఓ ఈ మరియు ఎం ఎన్ ఆర్ ఈ భావిస్తున్నాయి.
యువజన వ్యవహారాలు, క్రీడల మంత్రిత్వ శాఖ
క్రీడాకారులు, జట్టు అధికారుల భోజనం & బస రోజువారీ ఖర్చు పరిమితిని 66% పెంచిన కేంద్ర క్రీడల మంత్రిత్వ శాఖ
కేంద్ర యువజన వ్యవహారాలు & క్రీడల మంత్రిత్వ శాఖ , భారత క్రీడాకారులు, జట్టు అధికారుల భోజనం & బస రోజువారీ ఖర్చు పరిమితిని 66% పెంచింది.
మంత్రిత్వ శాఖ పథకమైన 'జాతీయ క్రీడా సమాఖ్యలకు  సాయం' కింద అంతర్జాతీయ పోటీల్లో పాల్గొనే క్రీడాకారులు, అధికారులకు మాత్రమే ఇది వర్తిస్తుంది.
నూతన సవరణల ప్రకారం, విదేశాల్లో జరిగే క్రీడా పోటీల్లో పాల్గొనే క్రీడాకారులు, సహాయక సిబ్బందిపై ఇప్పుడు రోజుకు 250 అమెరికన్ డాలర్ల వరకు ఖర్చు చేయవచ్చు. ఇది, గతంలో ఉన్న 150 డాలర్ల నుంచి 66% పెరిగింది.
ఎన్ఎస్ఎఫ్ల నుంచి వచ్చిన అభ్యర్థనలను పరిగణనలోకి తీసుకుని ఈ సవరణ చేశారు. లోకల్ ఆర్గనైజింగ్ కమిటీ  నిర్ణయించిన భోజనం & బస ధరలు 'రోజుకు 150 డాలర్ల పరిమితి' కంటే ఎక్కువగా ఉన్నాయని తమ అభ్యర్థనల్లో వెల్లడించారు. ఈ రోజువారీ పరిమితిని 2015 నవంబర్లో నిర్ణయించారు, ఆ సవరణ జరిగి ఇప్పటికి 8 సంవత్సరాలు అయింది.
భోజనం & బస ఖర్చు పరిమితి పెరగడంతో, వివిధ అంతర్జాతీయ పోటీల్లో భారత్కు ప్రాతినిథ్యం వహించే క్రీడాకారులకు మెరుగైన వసతిని ఏర్పాటు చేసేందుకు ఎన్ఎస్ఎఫ్లకు అవకాశం ఏర్పడింది.
ఇంకా, ఇటీవలి కాలంలో వచ్చిన మార్పుల ప్రకారం, అంతర్జాతీయ పోటీల లోకల్ ఆర్గనైజింగ్ కమిటీలు కేవలం భోజనం & బసతో సరిపెట్టకుండా, పోటీల్లో పాల్గొనే జట్లకు పూర్తి ఆతిథ్య ప్యాకేజీని అందిస్తున్నాయి.
ఆ ప్యాకేజీలో భోజనం, బస, స్థానిక రవాణా, కొన్ని సందర్భాలలో ప్రవేశ రుసుము కూడా ఉంటాయి. ప్యాకేజీ మొత్తం ఖర్చు ఒక వ్యక్తికి ఒక రోజుకు 150 అమెరికన్ డాలర్ల కంటే ఎక్కువగా ఉంటుంది. ఈ కారణంగా, 2015లో నిర్ణయించిన భోజనం & బస రోజువారీ ఖర్చు నిబంధనలను సమీక్షించాల్సి వచ్చింది.
యువజన వ్యవహారాలు, క్రీడల మంత్రిత్వ శాఖ
స్వదేశీ ఆటలకు ప్రోత్సాహకంగా గట్కా, కలరిపాయట్టు, థాంగ్-టా, మల్లఖంబ లను ఖేలో ఇండియా యువజన క్రీడలు-2021 లో చేర్చిన - కేంద్ర క్రీడా మంత్రిత్వ శాఖ
హర్యానాలో జరగనున్న ఖెలో ఇండియా యువజన క్రీడలు - 2021 లో భాగంగా నాలుగు స్వదేశీ ఆటలను చేర్చడానికి కేంద్ర క్రీడా మంత్రిత్వ శాఖ ఆమోదం తెలిపింది. ఆ ఆటల్లో - గట్కా, కలరిపాయట్టు, థాంగ్-టా తో పాటు, మల్లఖంబ ఉన్నాయి.
ఈ నిర్ణయం గురించి, కేంద్ర యువజన వ్యవహారాలు, క్రీడల శాఖ మంత్రి శ్రీ కిరణ్ రిజిజు, ఈ నిర్ణయం గురించి తెలియజేస్తూ, "భారతదేశానికి స్వదేశీ క్రీడల యొక్క గొప్ప వారసత్వం ఉంది, ఈ ఆటలను సంరక్షించి, ప్రోత్సహించడంతో పాటు ప్రాచుర్యం కల్పించడానికి క్రీడా మంత్రిత్వ శాఖ ప్రధమ ప్రాధాన్యతనిస్తోంది. ఈ ఆటల క్రీడాకారులు పోటీపడి, తమ ప్రతిభను ప్రదర్శించడానికి, ఖేలో ఇండియా క్రీడల కంటే మంచి వేదిక మరొకటి లేదు. ఈ ఆటలకు భారీ ప్రజాదరణ ఉంది. ఈ ఆటలను "స్టార్ స్పోర్ట్స్" ఛానెల్" దేశవ్యాప్తంగా ప్రసారం చేస్తుంది. కాబట్టి 2021 ల ఓ నిర్వహించే ఖేలో ఇండియా యువజన క్రీడోత్సవాల్లో యోగాసనాలతో పాటు ఈ నాలుగు విభాగాల చేరికతో, క్రీడా ప్రియులు మరియు దేశంలోని యువత కు సరైన గుర్తింపు, ప్రోత్సాహం లభిస్తుందని, నాకు నమ్మకం ఉంది. భవిష్యత్తులో ఖెలో ఇండియా క్రీడోత్సవాల్లో మరిన్ని దేశీయ క్రీడలను జోడించగలుగుతాము. " అని చెప్పారు.
ఎంపిక చేసిన ఈ నాలుగు ఆటలు దేశంలోని వివిధ ప్రాంతాలను సూచిస్తాయి. కేరళకు చెందిన కలరిపాయట్టు క్రీడాకారులు ప్రపంచవ్యాప్తంగా విస్తరించి ఉన్నారు; వీరిలో బాలీవుడ్ నటుడు విద్యుత్ జామ్వాల్ ఒకరు. అదే సమయంలో, మల్లఖంబ, భారతదేశం అంతటా ప్రసిద్ది చెందింది. మహారాష్ట్ర, మధ్యప్రదేశ్ రాష్ట్రాల్లో ఈ క్రీడ చాలా ప్రాచుర్యం పొందింది. గాట్కా పంజాబ్ రాష్ట్రానికి చెందిన క్రీడ. నిహాంగ్ సిక్కు వారియర్స్ యొక్క ఈ సాంప్రదాయ పోరాట శైలిని ఆత్మరక్షణగా మరియు క్రీడగా ఉపయోగిస్తారు. థాంగ్-టా, మణిపూర్ కి చెందిన యుద్ధ క్రీడ. ఇటీవలి దశాబ్దాలలో ఇది చాలా ఉపేక్షకు గురైంది. అయితే ఖేలో ఇండియా యువజన క్రీడలు - 2021 సహాయంతో ఈ క్రీడకు మళ్లీ జాతీయ గుర్తింపు లభిస్తుంది.
భారత జాతీయ గాట్కా అసోసియేషన్ అధ్యక్షుడు, హర్జీత్ సింగ్ గ్రెవాల్ మాట్లాడుతూ, "ఖేలో ఇండియా యువజన క్రీడల్లో భారత పురాతన యుద్ధ కళ గట్కాను క్రీడా మంత్రిత్వ శాఖ చేర్చినందుకు మాకు సంతోషం. ఖేలో ఇండియా యొక్క ఈ ప్రయత్నం చారిత్రక ప్రాముఖ్యత కలిగిన, మరచిపోయిన భారతీయ సాంప్రదాయ యుద్ధ కళలను ప్రోత్సహించడానికి మరియు పునరుద్ధరించడానికి ఖచ్చితంగా సహాయపడుతుందని మేము ఖచ్చితంగా అనుకుంటున్నాము. అదనంగా, దేశవిదేశాల్లో అవగాహన కల్పించడానికి భారత జాతీయ గాట్కా అసోసియేషన్ ప్రయత్నాలకు, ఈ చర్య, ప్రోత్సాహాన్ని ఇస్తుంది,” అని పేర్కొన్నారు.
ఈ పోటీల ద్వారా, ఈ క్రీడ బాగా ప్రాచుర్యం పొందుతుందని, థాంగ్-టా సమాఖ్య కూడా ధృవీకరించింది. భారత థాంగ్-టా సమాఖ్య కార్యదర్శి శ్రీ వినోద్ శర్మ మాట్లాడుతూ, "ఈ పోటీలో వివిధ రాష్ట్రాల నుండి 400 మందికి పైగా అథ్లెట్లు పాల్గొంటారు. మేము పోటీలో చాలా విజయవంతం కావాలని కోరుకుంటున్నాము. ఇది జాతీయంగా, అంతర్జాతీయంగా మరింత గుర్తింపు పొందటానికి మాకు సహాయపడుతుంది,” అని పేర్కొన్నారు.
ప్రధాన మంత్రి కార్యాలయం
మే 14వ తేదీన పి.ఎం-కిసాన్ కింద 8వ విడత ఆర్థిక ప్రయోజనాన్ని విడుదల చేయనున్న - ప్రధానమంత్రి
ప్రధానమంత్రి కిసాన్ సమ్మాన్ నిధి  పథకం కింద 8వ విడత ఆర్థిక ప్రయోజనాన్ని, ప్రధానమంత్రి శ్రీ నరేంద్రమోదీ, మే నెల 14వ తేదీన దృశ్య మాధ్యమం ద్వారా విడుదల చేయనున్నారు. ఈ పధకం ద్వారా, 19 వేల కోట్ల రూపాయలకు పైగా ప్రయోజనాన్ని, 9.5 కోట్లకు పైగా లబ్ధిదారులైన రైతు కుటుంబాలకు, బదిలీ చేయనున్నారు. ఈ సందర్భంగా, ప్రధానమంత్రి, రైతు లబ్ధిదారులతో సంభాషించనున్నారు. ఈ కార్యక్రమానికి, కేంద్ర వ్యవసాయ శాఖ మంత్రి కూడా హాజరుకానున్నారు.
పి.ఎమ్-కిసాన్ గురించి :
పి.ఎం-కిసాన్ పథకం కింద అర్హత కలిగిన లబ్ధిదారుల రైతు కుటుంబాలకు, నాలుగు నెలలకు ఒకసారి 2,000 రూపాయల చొప్పున, మూడు సమాన వాయిదాలలో, సంవత్సరానికి 6,000 రూపాయల మేర ఆర్థిక ప్రయోజనాన్ని అందజేస్తారు. ఈ నిధి నేరుగా లబ్ధిదారుల బ్యాంకు ఖాతాలకు బదిలీ చేయబడుతుంది. ఈ పథకం కింద ఇంతవరకు మొత్తం 1.15 లక్షల కోట్ల రూపాయల కంటే ఎక్కువ ప్రయోజనాన్ని రైతు కుటుంబాలకు బదిలీ చేయడం జరిగింది.
సాంఘిక న్యాయం, మరియు సాధికారత మంత్రిత్వ శాఖ
ఎస్సీ/ఎస్టీ/ఓబీసీల కోసం పూరించని ఖాళీలు
కేంద్ర ప్రభుత్వ ఉద్యోగుల్లో 90 శాతం కంటే ఎక్కువమంది ఉన్న పది మంత్రిత్వ శాఖలు/విభాగాల్లో; ఎస్సీ, ఎస్టీ, ఓబీల కోసం బ్యాక్లాగ్ కోటా ఖాళీల భర్తీ పురోగతిని కేంద్ర సిబ్బంది, శిక్షణ విభాగం పర్యవేక్షిస్తుంది. మంత్రిత్వ శాఖలు/విభాగాల వారీగా, కేటగిరీల వారీగా; 01.01.2017 నుంచి 01.01.2020 వరకు ఉన్న బ్యాక్లాగ్ కోటా ఖాళీలపై మంత్రిత్వ శాఖలు/విభాగాల నుంచి పొందిన సమాచారం ఈ క్రింది అనుబంధంలో ఉంది.
|
|
31.12.2016 నాటికి
|
|
31.12.2017 నాటికి
|
|
31.12.2018 నాటికి
|
|
31.12.2019 నాటికి
|
|
ఎస్సీ
|
|
ఎస్టీ
|
|
ఓబీసీ
|
|
ఎస్సీ
|
|
ఎస్టీ
|
|
ఓబీసీ
|
|
ఎస్సీ
|
|
ఎస్టీ
|
|
ఓబీసీ
|
|
ఎస్సీ
|
|
ఎస్టీ
|
|
ఓబీసీ
|
|
8223
|
|
6955
|
|
13535
|
|
15090
|
|
13040
|
|
16078
|
|
13560
|
|
12679
|
|
15591
|
|
14366
|
|
12612
|
|
15088
.
బ్యాక్లాగ్ కోటా ఖాళీల గుర్తింపు కోసం అంతర్గత కమిటీలను ఏర్పాటు చేయాలని అన్ని మంత్రిత్వ శాఖలు/విభాగాలకు కేంద్ర సిబ్బంది, శిక్షణ విభాగం 16.12.2014న సూచనలు జారీ చేసింది. ఖాళీలు ఏర్పడడానికి కారణాలను అధ్యయనం చేయాలని, ఖాళీలు ఏర్పడటానికి కారణమైన కారకాలను తొలగించాలని, ప్రత్యేక నియామక కార్యక్రమాల ద్వారా ఖాళీలను భర్తీ చేయాలని కూడా సూచించింది.
కేంద్ర సాంఘిక న్యాయం, సాధికారత శాఖ సహాయ మంత్రి శ్రీ ఎ.నారాయణస్వామి ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
యాక్టివ్ కేస్లోడ్ మరింత తగ్గి 24,19,907కు చేరింది.
యాక్టివ్ కేసులు గత 24 గంటలలో 75,684 తగ్గాయి
2.11 లక్షల కేసుల వద్ద కొత్త కేసుల సంఖ్యలో తగ్గుదల నమోదు అయింది.
ఇప్పటివరకూ దేశవ్యాప్తంగా 2,46,33,951 కేసులు కోవిడ్ నుంచి కోలుకున్నాయి. గత 24 గంటలలో 2,83,135 మంది కోవిడ్ నుంచి కోలుకున్నారు.
కొత్త కోవిడ్ కేసుల కంటే కోవిడ్ నుంచి కోలుకున్న కేసుల సంఖ్య వరుసగా 14 వ రోజుకూడా ఎక్కువగానే ఉన్నాయి.
రికవరీ రేటు 90.01 శాతానికి పెరుగుదల
వారపు పాజిటివ్ రేటు ప్రస్తుతం 10.93 శాతంగా ఉంది.
రోజువారి పాజిటివిటి రేటు 9.7 శాతం . వరుసగా 3 వ రోజు ఇది పదిశాతం కంటే తక్కువగా ఉంది.
దేశవ్యాప్తంగా జరుగుతున్న వాక్సినేషన్ కార్యక్రమం కింద 20.27 కోట్ల వాక్సిన్ డోస్లు వేయడం జరిగింది.
అమెరికా తర్వాత 20 కోట్ల కంటే ఎక్కువ వాక్సిన్ డోస్లను రికార్డుస్థాయిలో వేసిన రెండో దేశం భారతదేశం.
కోవిడ్ నిర్ధారణ పరీక్షలను గణనీయంగా పెంచడం జరిగింది. గత 24 గంటలలో 21.57 లక్షల కోవిడ్ పరీక్షలు నిర్వహించారు.